_:n6e9ab2f13291497eaec753f04a8b4501xb0
<http://schema.org/articleBody>
"Председателят на Върховния касационен съд (ВКС) Лозан Панов окончателно е отказал да влезе в пряк сблъсък с Румен Радев на предстоящите президентски избори на 14 ноември, дочу Narod.bg. Магистратът е отхвърлил категорично предложението да бъде издигнат като кандидат за държавен глава от „Демократична България“, разкрива функционер от дясната коалиция.\r\n\r\nПрез последните два месеца Лозан Панов е провел серия от разговори с представители на „Демократична България“, но не и с лидера на десницата Христо Иванов.\r\n\r\nСпоред думите на източника ни, при първоначалните разговори между жреца на Темида и емисари на „Демократична България“, Лозан Панов е дал принципното си съгласие да бъде издигнат за кандидат президент, но в последния момент променил мнението си, съобщи „Уикенд”.\r\n\r\n„Панов посочи като мотив, че предпочита да се съсредоточи върху работата си като съдия и подготовката на бъдещи съдебни реформи, но едва ли това е истинската причина за отказа му.\r\n\r\nМного по-вероятно е да е решил да не похабява политическия си потенциал в предизвестен сблъсък с Румен Радев. Очевидно е и друго – между него и Христо Иванов има напрежение“, категоричен е източникът ни.\r\n\r\nИмето на Лозан Панов бе обсъждано като кандидатура на десните и за президентските избори през 2016 г., а тогава точно Христо Иванов се възпротиви срещу издигането му, спомнят си паметливи политически наблюдатели.\r\n\r\nОт разсекретена стенограма, появила се през април 2017 г. стана известно, че Иванов изпитва съмнения към съпругата на магистрата Елисавета Панова, квалифицирана от него като Черен лебед на сбирка с участието на Трайчо Трайков, Антоанета Цонева и медийния бос Иво Прокопиев.\r\n\r\nВсъщност думите на Христо Иванов за Елисавета Панова се оказаха пророчески, след като стана известно, че втората съпруга на Лозан Панов се е сдобила с баровски апартамент в София, построен от „Артекс“, на съмнително ниска цена.\r\n\r\nПрез 2013 г. съпругата на Лозан Панов купува чрез едноличната си фирма „Ганева 2000“ ЕООД апартамент от 173 кв. м. плюс гараж от 40 кв. м. за сумата от 81 000 лв. Според оценката на брокерите, реалната стойност на имота към онзи момент е била 500 000 лв. Важен детайл в съмнителната сделка е, че собствениците на „Артекс“ Мирянови са кумували на сватбата на Лозан Панов и Елисавета.\r\n\r\nСамият Лозан Панов също е обект на чести атаки заради имотното си състояние. Още преди 5 години богатството на върховния съдия и на съпругата му Елисавета бе изчислено на над 3 милиона лева, като впечатление прави огърлицата им от семейни имоти.\r\n\r\nМагистратът-тузар притежава жилище в идеалния център на столицата, в близост до НДК, с просторен апартамент от 130 кв. м. в ж.к. „Лозенец”, собственик е и на апартамент от 144 квадрата на най-скъпата улица в София – „Витошка“.\r\n\r\nАпартаментът, строен от „Артекс, лятна вила на първа линия на брега във Варна и апетитен парцел от 1190 квадратни метра в Банкя, довършват имотната империя на Лозан Панов.\r\n\r\nВъпреки спорната фигура на Лозан Панов, голяма част от десните функционери се гневят на Христо Иванов, че не е положил усилия да се помири с председателят на Върховния касационен съд и да издигне кандидатурата му за президент. Според мълвата, която обикаля десните, Иванов смята да предложи дипломатът Стефан Тафров за кандитат-президент.\r\n\r\nСрещу тази кандидатура обаче категорично се противопоставя лидерът на ДСБ Атанас Атанасов. Неотдавна и евродепутатът Радан Кънев критикува Христо Иванов и пожела за приобщаването на служебните министри Кирил Петков и Асен Василев към дясната коалиция.\r\n\r\nДругото име, което се обсъжда като възможен президент, е това на оперната дива Александрина Пендачанска, която е лице-символ на десните вече три десетилетия. Тя е омъжена за журналиста Найо Тицин.\r\n\r\nНякои дори подозират, че Христо Иванов умишлено не иска да издигне силна кандидатура срещу президента Румен Радев, за да бетонира държавния глава като безалтернативен политически лидер в страната.\r\n\r\n\r\n\r\n\r\n.'.'  .'text/javascript'>"
<https://novinarbg.com/lozan-panov-se-izplashi-db-prashta-stefan-tafrov-na-bitka-s-rumen-radev/>